 Manu Dibango: Covid-19 ti pa akọni afúnfèrè Sax ilẹ Africa Dibango ti ọpọ ènìyàn mọ fun orin rẹ to pe ni Soul Makossa lọdun 1972 ti jade laye. Oun ni ẹni akọkọ ninu àwọn gbájugbaja àgbáyé ti Covid 19 yóò pa. Ẹni ọdún mẹrìndínláàdọrún to maa n kọrin jazz àti ti ibilẹ papọ jé ọmọ orilẹ-ede Cameroon. Pẹlú ìbànújẹ ọkàn ni a fi kéde ikú Manu Dibango to jẹ baba amayedun nínú àtẹjáde to jẹyọ lori atẹjisẹ Facebook rẹ. A o ni sin òkú rẹ ni ojútaye a si fẹ ki àwọn ènìyàn fi ikíní ẹdùn wọn ranṣẹ si láti ori àtẹjisẹ a o gbé bá wọn gbe jáde. Àwọn olorin ilẹ Afirika to fi mọ Angelique Kidjo àti Youssou NDour ti sááju nínú ìkíni. Lóri àtẹjisẹ Twitter, Kidjo pin fọnran kan ti wọn gbà kalẹ ni oṣù méji sẹyin lásiko ti wọn n gbáradi fún orin Makossa pẹlu Dibango. Bayii ni olorin ọmọ Benin naa ṣe kọọ sibẹ pé iwọ gan an ni erin olorin ilẹ Afirika àti èniyan to rẹwa NDour pe ọmọ olorin Cameroon naa ni ọlọgbọn inú paápàá jùlọ lori ìlò Saxophone to si sàpejúwe rẹ gẹgẹ bi ẹgbọn àgbà ati ohun amuyangan fun Cameroon ati ilẹ Africa. NDour àti Kidjo, pẹlú àwọn gbajugbaja olorin míràn bii Salif Keita, Papa Wemba àti King Sunny Ade ni wan jọ ṣe iṣẹ pọ lori Dibangu ni ọdun 1992 to pe akọle rẹ ni Wakafrika. Àwọn fíìmì òde òní ń kọmọ lólè àti ọpọ ìwà burúkú Lásìkò to n ba BBC sọrọ lọdun 2013 lori bi o ṣe fẹ ki àwọn ènìyàn maa ranti òun, Dibangu sọ pé ti ènìyàn ba ti ku, o ti tan niyẹn, kò si ni ìkáwọ mi mọ lati sọ pe mo fẹ nkan bayìí Ilú Doula ni a ti bii lọdun 1933, lásìkò ti ilu yii wa lábẹ àwọn Faranse, iṣẹ orin Dbango si tan ka fu bi ọgbsn ọdun. Nikesuliat: Ọdọmọdébìnrin akéwì tó n fi ẹṣà kìlọ ìwá lásìkò yìí Àgbà ọjẹ afunfere Sax Man Dibango ti ku ni ilú Paris lẹyin to he aàrun Coronavirus. : Manu Dibango: Covid-19 ti pa akọni afúnfèrè Sax ilẹ Africa 